முதல் நாள் 11 மணி வரை மாநாட்டுத் திடலில் கலை நிகழ்வுகளும், கொடியேற்று நிகழ்ச்சிகளும், தியாகிகளுக்கு அஞ்சலி செலுத்தும் நிகழ்வும் நடந்தேறின. 11 மணி முதல் 1 மணி வரை அரங்கிற்குள் மாநாட்டு துவக்க நிகழ்ச்சிகள் நடைபெற்றன. இது அனைவரும் பங்கேற்ற நிகழ்ச்சி. அன்று மதியம் 3 மணி முதல் 9ஆம் தேதி மதியம் 1 மணி வரை ஆறு நாட்கள் பேராளர்கள் மாநாடு நடைபெற்றது. தினசரி காலை 9.30 மணி தொடங்கி இரவு 9 மணி வரை - தேநீர் உணவு இடைவேளை தவிர மாநாட்டுக்குள் மொத்தம் 48 மணி நேரம் உட்கட்சி ஜனநாயகத்தின் உன்னத சாட்சியாய் விவாதங்களும் உரைகளும் தீர்மானங்களும் அமைந்தன.